Brakonerlikdan aziyat chekayotgan, qirilib ketayotgan noyob jonivorlar yurak urishi datchiklari, kameralar va kuzatish uskunalari bilan ta’minlanadi, bu reynjyerlarga tezkor harakat qilish va jonivorlarni himoya qilish imkonini beradi. Bu haqda Bloomberg agentligi xabar bermoqda. Angliyaning tizimni ishlab chiqayotgan Protect kompaniyasi reynjyerlar voqea joyiga yuk mashinalari va vertolyotlarda bir necha daqiqa ichida yetib kela olishi va brakonerlarga to‘sqinlik qila olishiga ishontirmoqda. Bundan tashqari, bu brakonerlarni jinoyat joyida qo‘lga olish imkonini beradi. Texnologiya brakonerlik tahdidlariga qarshi kurashish samaradorligini oshiradi.